Vakansiegangers kan van kinderverwaarlosing aangekla word | Maroela Media
Vakansiegangers kan van kinderverwaarlosing aangekla word
Ouers wat nie omsien na hul kinders op oorvol strande tydens die feesgety nie, kan van kinderverwaarlosing aangekla word.
Die eThekwini-munisipaliteit in Durban het dié waarskuwing uitgereik. Christo Swart, voorsitter van die munisipale komitee vir kinderveiligheid oor die feesseisoen, het aan 'n dagblad gesê dit is tyd dat die wet streng neergelê word.
"Die munisipaliteit tree verantwoordelik op en ons wil hê ouers moet ook verantwoordelik wees," het Swart gesê. In die verlede was daar gevalle waar kinders verskeie dae in 'n plek van veiligheid aangehou moes word voor hul ouers hulle gaan haal het, en dit is vir die kinders baie traumaties.
Volgens Swart gebeur dit gereeld dat ouers eers teen sononder na hul kinders begin soek. "Ons sal ouers waarsku, en as hulle nie luister nie, sal hulle vervolg word," het hy gesê.